WHA ดีดเกือบ 3% คาดเก็งกำไรหลังราคาร่วงยาว โบรกฯแนะเป้า 5 บ. จับตายอดขายที่ดิน Q4
WHA ดีดเกือบ 3% คาดเก็งกำไรหลังราคาร่วงยาว โบรกฯแนะเป้า 5 บ. จับตายอดขายที่ดิน Q4 ล่าสุดอยู่ที่ 3.20 บาท บวก 0.08 บาท หรือ 2.56% มูลค่าซื้อขาย 340.57 ล้านบาท
WHA ดีดเกือบ 3% คาดเก็งกำไรหลังราคาร่วงยาว โบรกฯแนะเป้า 5 บ. จับตายอดขายที่ดิน Q4 ล่าสุดอยู่ที่ 3.20 บ. บวก 0.08 บ. หรือ 2.56% มูลค่าซื้อขาย 340.57 ลบ.
23 ม.ค. 2563

ผู้สื่อข่าวรายงานว่า ราคาหุ้น บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ล่าสุด ณ เวลา 10.36 น. อยู่ที่ 3.20 บาท บวก 0.08 บาท หรือ 2.56% สูงสุดที่ 3.26 บาท ต่ำสุดที่ 3.14 บาท ด้วยมูลค่าซื้อขาย 340.57 ล้านบาท ทั้งนี้ ราคาหุ้น WHA ปรับตัวขึ้นหลังราคาหุ้นปรับตัวลงต่อเนื่อง 3 วันติด

โดย บล.เคจีไอ (ประเทศไทย) ระบุในบทวิเคราะห์ แนะนำ “ซื้อ” WHA ราคาเป้าหมาย 5 บาท/หุ้น คาดว่ากำไรสุทธิในไตรมาส 4/62 จะอยู่ที่ 1.2 พันล้านบาท (ลดลง 20% เมื่อเทียบจากปีก่อน และเติบโต 106% เมื่อเทียบจากไตรมาสก่อน) ซึ่งจะทำให้กำไรสุทธิปี 2562 เป็นไปตามประมาณการของเราที่ 3.2 พันล้านบาท (เติบโต 10% เมื่อเทียบจากปีก่อน)
อีกทั้งคาดว่ายอดขายที่ดินในไตรมาส 4/62 จะอยู่ที่ 500 ไร่ จากอุปสงค์ของลูกค้าชาวจีน ซึ่งเป็นสัญญาณดีต่อทิศทางอุปสงค์ปี 2563 ราคาหุ้นลดลงมาถึงกว่า 20% ในช่วงเดือนที่ผ่านมาทั้งที่ปัจจัยพื้นฐานยังไม่มีอะไรเปลี่ยนไป โดยคาดว่าราคาหุ้นที่ตกลงมาเป็นการสะท้อนถึงกระแสข่าวลบ (การเมือง)